Paleoantroplar
Paleoantroplar (yun. palaios - qə­dim; antropos - insan) - insanların təkamülündə ikinci pillənin nümayəndələri; bunlar meymun-insanları əvəz etmişlər. Təqribən 300 min il bundan əvvəl, mindel-rissdə meydana gəlmiş, riss-vürmdə (100-70 min il bundan əvvəl) isə çiçəklənmə dövrü keçirmişlər. Bunlara neandertal tipli insanlar məxsusdur. Paleoantropologiya fiziki və ya bioloji paleontologiya olaraq da təyin olunan bir elm sahəsidir. Paleoantropologiya, fosil qeydlərinə əsaslanaraq insan və əlaqəli növlərin zamanla inkişafını təyin edir. Burada növlər arasındakı əlaqə genetik və ya anatomik quruluşa baxılaraq izah olunur. Paleoantropoloqlar tədqiqatlarında sümük qalıqları, ayaq izləri və fosillərdən istifadə edirlər.